**OBRAZLOŽENJE**

**Izmjena i dopuna (I.) Proračuna Općine Pirovac za 2025. godinu i projekcija**

**za 2026. i 2027. godinu**

|  |
| --- |
| **1. UVOD** |

Proračun Općine Pirovac za 2025. godinu i projekcije za 2026. i 2027. godinu usvojeni su na 22. sjednici Općinskog vijeća Općine Pirovac, od 12. prosinca 2024. godine.

U skladu s odredbama Zakona o proračunu („Narodne novine“, broj 144/21.), predstavničko tijelo donosi izmjene i dopune proračuna za tekuću godinu na razini skupine ekonomske klasifikacije.

Na postupak donošenja izmjena i dopuna proračuna na odgovarajući se način primjenjuju odredbe Zakona o proračunu za postupak donošenja proračuna.

Izmjene i dopune (I.) Proračuna se sastoje od Općeg i Posebnog dijela te obrazloženja.

Opći dio proračuna sadrži sažetak Računa prihoda i rashoda i Računa financiranja, te Račun prihoda i rashoda i Račun financiranja. Račun prihoda i rashoda proračuna sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji. U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji. Ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima.

Posebni dio proračuna sastoji se od plana rashoda i izdataka Općine i njenog proračunskog korisnika iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Obrazloženje proračuna sastoji se od obrazloženja općeg dijela proračuna i obrazloženja posebnog dijela proračuna. Obrazloženje općeg dijela sadrži obrazloženje prihoda i rashoda, primitaka i izdataka proračuna te prenesenog manjka odnosno viška. Obrazloženje posebnog dijela proračuna sastoji se od obrazloženja programa koja se daju kroz obrazloženja aktivnosti i projekata zajedno sa ciljevima i pokazateljima uspješnosti iz akta strateškog planiranja.

Proračun se donosi i izvršava u skladu s načelima jedinstva i točnosti proračuna, proračunske godine, višegodišnjeg planiranja, uravnoteženosti, obračunske jedinice, univerzalnosti, specifikacije, dobrog financijskog upravljanja i transparentnosti.

Izmjenama i dopunama (I.) Proračuna za 2025. godinu predlaže se Proračun u iznosu od 7.862.990,00 eura što je smanjenje za 887.380,00 eura. Od donošenja Proračuna Općine Pirovac za 2025. godinu određeni planirani prihodi i rashodi su odstupili od planiranih iznosa pa se kod izrade Izmjena i dopuna (I.) Proračuna uzela u obzir ponovna procjena prihoda i rashoda te izdataka.

|  |
| --- |
| **2. OPĆI DIO PRORAČUNA** |

**2.1. PRIHODI**

Izmjenama i dopunama (I.) Proračuna za 2025. godinu prihodi poslovanja iznose 5.190.390,00 eura, uz raspoloživa sredstva iz prethodnih godina u iznosu od 172.600,00 eura.

|  |  |  |
| --- | --- | --- |
| **Prihodi** | **Plan**  **2025.** | **I. Izmjene i dopune** |
| 6 Prihodi poslovanja | 5.699.370,00 | 5.190.390,00 |
| 61 Prihodi od poreza | 1.855.000,00 | 1.911.600,00 |
| 63 Pomoći iz inozemstva i od subjekata unutar općeg proračuna | 2.717.710,00 | 2.244.710,00 |
| 64 Prihodi od imovine | 245.710,00 | 258.710,00 |
| 65 Prihodi od upravnih i administrativnih pristojbi, pristojbi po posebnim propisima i naknada | 868.950,00 | 767.950,00 |
| 66 Prihodi od prodaje proizvoda i roba te pruženih usluga i prihodi od donacija | 8.300,00 | 650,00 |
| 68 Kazne, upravne mjere i ostali prihodi | 3.700,00 | 6.770,00 |
| 7 Prihodi od prodaje nefinancijske imovine | 1.200.000,00 | 0,00 |
| 71 Prihodi od prodaje proizvedene dugotrajne imovine | 1.200.000,00 | 0,00 |
| 9 Vlastiti izvori | 251.000,00 | 172.600,00 |
| 92 Višak prihoda | 251.000,00 | 172.600,00 |
| **Ukupno** | **7.150.370,00** | **5.362.990,00** |

**Prihodi poslovanja**

Prihodi poslovanja planirani su u iznosu od 5.699.370 eura, te se Izmjenama i dopunama (I.) Proračuna smanjuju za 508.980,00 eura zbog manje ulaganja i planiranih kapitalnih pomoći za investicije. Prihodi od pomoći iz inozemstva i od subjekata unutar općeg proračuna planirani su u iznosu od 2.244.710,00 eura. Kapitalne pomoći iz Državnog proračuna u iznosu od 150.000,00 eura se odnose na odobrena sredstva od strane Ministarstva kulture za gradnju knjižnice i čitaonice. Ostale kapitalne pomoći iz Državnog proračuna planirane su u iznosu od 102.000,00 eura, a odnose se na sufinanciranje uređenje obalnog pojasa i šetnice u Starinama te uređenje nogostupa u Zagrebačkoj ulici. Kapitalne pomoći iz županijskog proračuna u iznosu od 115.000,00 eura se odnose na sufinanciranje uređenju obalnog pojasa i šetnice u Starinama te uređenje obalnog pojasa Stara riva. Kapitalne pomoći od izvanproračunskog korisnika (Fonda za zaštitu okoliša i energetsku učinkovitost) se odnose na sufinanciranje nabave sustava videonadzora, mjernih i kontrolnih uređaja te nabave mobilne i web aplikacije.

Kapitalne pomoći temeljem prijenosa EU sredstava se odnose na sredstva od strane Ministarstva regionalnog razvoja i fondova Europske unije u iznosu 1.500.000,00 eura za gradnju vatrogasnog doma. Nadalje, kapitalne pomoći iz Državnog proračuna temeljem prijenosa EU sredstava se odnose na  odobrena sredstva za prostorne i urbanističke planove nove generacije - ePlanovi te izrada strategije zelene urbane obnove općine Pirovac.

Unutar pomoći iz inozemstva i od subjekata unutar općeg proračuna nalazi se i stavka prihoda Dječjeg vrtića Mendula, koja se odnosi na tekuće pomoći iz državnog proračuna za program predškole i djecu s poteškoćama u razvoju. Tekuće pomoći od izvanproračunskog korisnika (Fonda za zaštitu okoliša i energetsku učinkovitost) se odnose na sufinanciranje provođenja izobrazno-informativnih aktivnosti o gospodarenju otpada. Tekuće pomoći temeljem prijenosa EU sredstava odnose se na sredstva za projekt „Podrška potrebitima na području Općine Pirovac III“ – Program „Zaželi“.

Prihodi od imovine planirani su u iznosu od 258.710,00 eura i odnose se najvećim dijelom na prihode od zakupa i iznajmljivanja imovine, te na naknade od koncesija i dozvola na pomorskom dobru, odnosno sredstava naknade za zadržavanje nezakonito izrađenih zgrada.

Prihodi od upravnih i administrativnih pristojbi, pristojbi po posebnim propisima i naknada planirani su u iznosu od 767.950,00 eura i najvećim se dijelom odnose na prihode od komunalnog doprinosa, komunalne naknade i turističke pristojbe. Isti prihodi su smanjeni zbog manjeg priliva sredstava po osnovi komunalnog doprinosa.

Prihodi od prodaje proizvoda i robe te pruženih usluga planiraju se u iznosu od 650,00 eura, a odnose se na prihode od pruženih usluga.

Kazne i upravne mjere i ostali prihodi planirani su u iznosu od 6.770,00 eura i odnose se većinom na naplaćene kazne komunalnog i prometnog redarstva.

U Izmjene i dopune (I.) Proračuna uključen je i prijedlog Izmjena i dopuna Financijskog plana proračunskog korisnika Dječjeg vrtića Mendula.

**Raspoloživa sredstva iz prethodnih godina**

Ako ukupni prihodi i primici nisu jednaki ukupnim rashodima i izdacima, proračun jedinica sadrži preneseni višak ili preneseni manjak prihoda nad rashodima. Rezultat poslovanja koji se koristi za ujednačavanje proračuna je računovodstveni podatak.

Raspoloživa sredstva iz prethodnih godina planirana su u iznosu od 172.600,00 eura od čega se 165.000,00 eura odnosi na Općinu Pirovac (višak), odnosno iznos od 7.600,00 eura na višak Dječjeg vrtića Mendula.

**2.2. RASHODI I IZDACI**

Ukupni rashodi i izdaci Izmjena i dopuna (I.) Proračuna manji su za 887.380,00 eura. Rashodi poslovanja iznose 3.103.880,00 eura, rashodi za nabavu nefinancijske imovine iznose 4.671.110,00 eura te izdaci za otplatu zajmova iznose 88.000,00 eura.

Kako je uvodno navedeno, u planiranim rashodima Izmjena i dopuna (I.) Proračuna obuhvaćeni su i svi rashodi proračunskog korisnika. Rashodi i izdaci raspoređeni su po programima.

**Rashodi poslovanja**

Rashodi poslovanja planirani su u iznosu od 3.103.880,00 eura i odnose se na:

- Rashode za zaposlene u iznosu od 706.000,00 eura, koji se odnose na plaće i doprinose za zaposlene te ostale rashode za zaposlene (božićnice, otpremnine, regres, jubilarne nagrade, topli obrok i ostalo). Tu su uključeni i rashodi za zaposlene proračunskog korisnika – Dječjeg vrtića Mendula, koji se financiraju iz proračuna Općine Pirovac.

- Materijalni rashodi su planirani u iznosu od 1.564.110,00 eura, a to su: naknade troškova zaposlenima (stručno usavršavanje i službena putovanja), rashodi za materijal i energiju (električna energija), uredski materijal, rashodi za usluge (usluge telefona i mobitela, poštarina, usluge promidžbe i informiranja, opskrba vodom, intelektualne usluge, usluge tekućeg i investicijskog održavanja, računalne usluge), te ostali nespomenuti rashodi poslovanja (premije osiguranja, reprezentacija, članarine, pristojbe i naknade i ostali rashodi poslovanja). Uravnoteženje ove proračunske stavke je izvršeno sukladno do sada realiziranim rashodima.

- Financijski rashodi u iznosu od 9.470,00 eura se odnose na bankarske usluge i usluge platnog prometa, zatezne kamate te na kamate za primljene dugoročne kredite.

- Pomoći dane u inozemstvo i unutar općeg proračuna iznose 568.700,00 eura. Iste se odnose na tekuće i kapitalne pomoći proračunskim korisnicima drugih proračuna (Šibensko-kninska županija te Lučka uprava Šibensko-kninske županije). Također, pomoći se odnose na sufinanciranje tima dentalne zdravstvene zaštite, sufinanciranje liječničkog tima.

- Naknade građanima i kućanstvima na temelju osiguranja i druge naknade u iznosu od 34.400,00 eura se odnose na rashode predviđene programom socijalnih potreba Općine Pirovac (jednokratne novčane potpore za novosklopljeni brak, rođenje djeteta, stipendije studentima, sufinanciranje prijevoza učenika srednjih škola te sufinanciranje nabave radnog materijala učenicima osnovne škole).

- Ostali rashodi u iznosu od 221.200,00 eura se odnose na tekuće donacije u novcu DVD-u Pirovac te udrugama građana s područja Općine, a sukladno programu javnih potreba u kulturi.

**Rashodi za nabavu nefinancijske imovine**

Rashodi za nabavu nefinancijske imovine planirani su u iznosu od 4.671.110,00 eura i odnose se na:

- Rashode za nabavu neproizvedene dugotrajne imovine u iznosu od 850.600,00 eura (izrada projektno tehničke dokumentacije za tekuće i buduće investicije i otkup zemljišta za starački dom). Izmjenama i dopunama (I.) Proračuna su povećana sredstva najvećim dijelom zbog kupnje zemljišta za starački dom i više planiranih projektno tehničkih dokumentacija.

- Rashodi za nabavu proizvedene dugotrajne imovine u iznosu od 3.800.010,00 eura predstavljaju rashode za gradnju vatrogasnog doma, knjižnice, javne rasvjete, cesta, obalnog pojasa Stara riva i grobne aleje.

- Rashodi za dodatna ulaganja na nefinancijskoj imovini u iznosu od 20.500,00 eura se odnose na dodatna ulaganja na groblju sv. Ante.

**Izdaci za financijsku imovinu i otplate zajmova**

Izdaci za financijsku imovinu i otplate zajmova planirani su u iznosu od 88.000,00 eura, a odnose se na otplatu kredita HBOR-a iz programa kreditiranja – ESIF krediti za modernizaciju javne rasvjete kao i otplatu kredita OTP banke d.d. za otkup zemljišta za gradnju vatrogasnog doma i izradu prateće projektno tehničke dokumentacije.

**2.2.1. RASHODI PO EKONOMSKOJ KLASIFIKACIJI**

Od ukupnih rashoda i izdataka planiranih ovim Izmjenama i dopunama (I.) Proračuna u iznosu od 7.862.990,00 eura, na rashode poslovanja odnosi se iznos od 3.103.880,00 eura, a na rashode za nabavu nefinancijske imovine iznos od 4.671.110,00 eura.

|  |  |  |
| --- | --- | --- |
| **Rashodi** | **Plan**  **2025.** | **I. Izmjene i dopune** |
| 3 Rashodi poslovanja | **3.143.810,00** | **3.103.880,00** |
| 31 Rashodi za zaposlene | 702.000,00 | 706.000,00 |
| 32 Materijalni rashodi | 1.637.645,00 | 1.564.110,00 |
| 34 Financijski rashodi | 9.470,00 | 9.470,00 |
| 35 Subvencije | 0,00 | 0,00 |
| 36 Pomoći dane u inozemstvo i unutar općeg proračuna | 526.200,00 | 568.700,00 |
| 37 Naknade građanima i kućanstvima na temelju osiguranja i druge naknade | 34.400,00 | 34.400,00 |
| 38 Ostali rashodi | 234.095,00 | 221.200,00 |
| 4 Rashodi za nabavu nefinancijske imovine | **5.518.560,00** | **4.671.110,00** |
| 41 Rashodi za nabavu ne proizvedene dugotrajne imovine | 149.600,00 | 850.600,00 |
| 42 Rashodi za nabavu proizvedene dugotrajne imovine | 5.348.960,00 | 3.800.010,00 |
| 45 Rashodi za dodatna ulaganja na nefinancijskoj imovini | 20.000,00 | 20.500,00 |
| **Ukupno** | **8.662.370,00** | **7.774.990,00** |

**2.2.2. RASHODI PO IZVORIMA FINANCIRANJA**

Izvore financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene. Klasifikacija izvora financiranja osigurava praćenje korištenja sredstava proračuna dobivenih temeljem naplate različitih vrsta prihoda.

Izvori financiranja su: opći prihodi i primici, doprinosi, vlastiti prihodi, prihodi za posebne namjene, pomoći, donacije, prihodi od prodaje ili zamjene nefinancijske imovine i naknade s naslova osiguranja te namjenski primici.

Izvor financiranja **opći prihodi i primici** čine prihodi koji se ostvaruju temeljem posebnog propisa i nije im definirana namjena korištenja. Ovaj izvor financiranja čine sljedeće vrste prihoda: prihodi od poreza, prihodi od imovine, prihodi od financijske i nefinancijske imovine, prihodi od upravnih i administrativnih pristojbi, prihodi od kazni te ostali prihodi u ukupnom iznosu od 5.190.390,00 eura.

Izvor financiranja **pomoći i donacije** čine pomoći iz državnog proračuna temeljem prijenosa sredstava EU, pomoći iz drugih proračuna te ostalih subjekata unutar općeg proračuna u ukupnom iznosu od 2.244.710,00 eura.

Izvor financiranja **prihodi za posebne namjene** uključuje prihode čije su korištenje i namjena utvrđeni posebnim zakonima i propisima. Ovaj izvor financiranja čine sljedeće vrste prihoda: prihodi od koncesija, spomeničke rente, turističke pristojbe, komunalnog doprinosa, komunalne naknade, vodnog doprinosa, grobne naknade i naknade za zadržavanje nezakonito izgrađenih zgrada te su planirani u iznosu od 767.950,00 eura.

Izvori financiranja proračunskog korisnika Dječjeg vrtića Mendula sastoje se od vlastitih prihoda, tekućih pomoći, tekućih donacija, općih prihoda te viška prihoda iz prethodne godine.

|  |  |  |
| --- | --- | --- |
| **Izvor financiranja** | **Plan**  **2025.** | **I. Izmjene i dopune** |
| Opći prihodi i primici | 1.855.000,00 | 1.911.600,00 |
| Pomoći i donacije | 2.717.710,00 | 2.244.710,00 |
| Prihodi za posebne namjene | 868.950,00 | 767.950,00 |
| Vlastiti prihodi | 300,00 | 300,00 |
| Prihod od prodaje neproizvedene dugotrajne imovine | 1.200.000,00 | 0,00 |
| Višak prihoda iz prethodne godine | 251.000,00 | 172.600,00 |
| Izvori financiranja - DV Mendula | 418.000,00 | 418.350,00 |
| - Vlastiti izvori | 49.000,00 | 50.000,00 |
| - Ostali izvori | 353.900,00 | 352.900,00 |
| - Pomoći | 7.500,00 | 7.500,00 |
| - Donacije | 0,00 | 350,00 |
| - Višak prihoda iz prethodne godine | 6.600,00 | 7.600,00 |

**2.2.3. RASHODI PO FUNKCIJSKOJ KLASIFIKACIJI**

Funkcijska klasifikacija pokazuje aktivnosti jedinice lokalne i područne (regionalne) samouprave organizirane i razvrstane prema ulaganjima sredstava u djelatnost: opće javne usluge, obranu, javni red i sigurnost, ekonomske poslove, zaštitu okoliša, unapređenje stanovanja zajednice, zdravstvo, rekreaciju, kulturu i religiju, obrazovanje te socijalnu zaštitu.

|  |  |  |  |
| --- | --- | --- | --- |
| **Šifra** | **Naziv funkcije** | **Plan**  **2025.** | **I. Izmjene i dopune** |
| 01 | Opće javne usluge | 525.495,00 | 520.800,00 |
| 02 | Obrana | 0,00 | 0,00 |
| 03 | Javni red i sigurnost | 81.960,00 | 81.960,00 |
| 04 | Ekonomski poslovi | 2.151.455,00 | 645.920,00 |
| 05 | Zaštita okoliša | 55.600,00 | 45.600,00 |
| 06 | Usluge unaprjeđenja stanovanja i zajednice | 3.814.260,00 | 4.608.260,00 |
| 07 | Zdravstvo | 22.600,00 | 14.600,00 |
| 08 | Rekreacija, kultura i religija | 919.800,00 | 721.300,00 |
| 09 | Obrazovanje | 904.000,00 | 949.350,00 |
| 10 | Socijalna zaštita | 187.200,00 | 187.200,00 |

U Posebnom dijelu Izmjena i dopuna (I.) Proračuna planirane su izmjene i dopune rashoda i izdataka po programima, a unutar istih po aktivnostima i projektima u okviru razdjela/glava definiranih u skladu s organizacijskom klasifikacijom proračuna.

Provedbeni program Općine Pirovac za razdoblje 2021. – 2025. godine predstavlja kratkoročni akt strateškog planiranja kojim se pobliže opisuju prioritetne mjere i aktivnosti za osiguravanje provedbe ciljeva iz povezanih, hijerarhijski viših akata strateškog planiranja, te ujedno osigurava poveznicu s proračunom Općine. Provedbeni program donosi općinski načelnik kao izvršno tijelo Općine Pirovac za mandatno razdoblje od četiri godine. Struktura sadržaja Provedbenog programa definirana je metodologijom izrade strateških dokumenata, te je usklađena s višom razinom razvojnih dokumenata, odnosno s Nacionalnom razvojnom strategijom Republike Hrvatske do 2030. godine. Provedbeni program od iznimnog je značaja za Općinu Pirovac kojim se preuzima odgovornost za gospodarski i društveni razvoj područja Općine, s ciljem određivanja smjernica budućeg razvoja.

VIZIJA OPĆINE PIROVAC:

Općina Pirovac – učinkovita i transparenta uprava koja će pružanjem kvalitetnih i svima dostupnih javnih usluga uživati povjerenje zainteresiranih strana: građana, subjekata u društvenim djelatnostima, gospodarskih subjekata, poslovnih partnera, udruga građana i turista posjetitelja Općine.

MISIJA OPĆINE PIROVAC:

Obavljanjem poslova iz samoupravnog djelokruga, na zakonit, učinkovit, ekonomičan i transparentan način stvoriti preduvjete za snažni društveno gospodarski rast i razvoj Općine Pirovac težeći za stalnim poboljšanjem kako životnih uvjeta tako i svih ostalih koji izravno ili neizravno utječu na kvalitetu života na ovom području.

Prijedlogom Izmjena i dopuna (I.) Proračuna smanjuju se rashodi u iznosu od 887.380,00 eura te su programi Proračuna Općine Pirovac za 2025. godinu sljedeći:

- Program **Redovna djelatnost Općinskog vijeća i općinskog načelnika** obuhvaća rashode za usluge promidžbe i informiranja.

|  |  |
| --- | --- |
| Naziv programa | 1000 Redovna djelatnost Općinskog vijeća i općinskog načelnika |
| Zakonska osnova | * Zakon o lokalnoj i područnoj (regionalnoj) samoupravi * Statut Općine Pirovac |
| Opis programa | * Aktivnost A100001 Informiranje javnosti o aktima donesenim od strane općinske uprave |
| Ciljevi programa | * Informiranje javnosti o radu tijela lokalne samouprave |
| Planirana sredstva za provedbu | * Plan 2025. godina = 35.000,00 eura * Izmjene i dopune (I.) =37.000,00 eura |
| Pokazatelj rezultata | * Transparentno funkcioniranje općinske uprave i informiranje javnosti o radu |

- Program **Financiranje rada Općinskog vijeća i radnih tijela** obuhvaća naknade za rad predstavničkog tijela i radnih tijela. Općinsko vijeće predstavničko je tijelo građana i tijelo lokalne samouprave koje donosi odluke i akte u okviru prava i dužnosti Općine te obavlja i druge poslove u skladu s Ustavom, zakonom i Statutom.

|  |  |
| --- | --- |
| Naziv programa | 1001 Financiranje rada Općinskog vijeća i radnih tijela |
| Zakonska osnova | * Zakon o lokalnoj i područnoj (regionalnoj) samoupravi * Poslovnik o radu Općinskog vijeća Općine Pirovac * Odluka o naknadama članova Općinskog vijeća i članova radnih tijela |
| Opis programa | * Aktivnost A100001 Naknade za rad članova predstavničkog tijela i radnih tijela |
| Ciljevi programa | * Aktivno sudjelovanje vijećnika u radu Općinskog vijeća i radnih tijela |
| Planirana sredstva za provedbu | * 2025. godina = 7.500,00 eura * Izmjene i dopune (I.) = 7.700,00 eura |
| Pokazatelj rezultata | * Redovito održavanje sjednica Općinskog vijeća i radnih tijela |

- Program **Obilježavanje značajnijih datuma** obuhvaća rashode za proslavu Dana Općine Pirovac – 23. travnja kao i rashode za zabavno-kulturne manifestacije

|  |  |
| --- | --- |
| Naziv programa | 1002 Obilježavanje značajnijih datuma |
| Zakonska osnova | * Zakon o lokalnoj i područnoj (regionalnoj) samoupravi * Statut Općine Pirovac * Odluka o priznanjima Općine Pirovac |
| Opis programa | * Aktivnost A100001 Organizacija proslave dana Općine * Aktivnost A100003 Zabavno kulturne manifestacije * Aktivnost A100004 Rashodi protokola * Akrivnost A100005 Organizacija božićno-novogodišnjih blagdana |
| Ciljevi programa | * Obilježavanje Dana Općine Pirovac, održavanje zabavno-kulturnih manifestacija |
| Planirana sredstva za provedbu | * 2025. godina = 85.700,00 eura * Izmjene i dopune (I.) = 88.400,00 eura |
| Pokazatelj rezultata | * Pomaganje aktivnosti društvenog života |

- Program **Financiranje političkih stranaka** obuhvaća financiranje tekućih aktivnosti političkih stranaka i nezavisnih vijećnika izabranih s liste grupe birača zastupljenih u Općinskom vijeću.

|  |  |
| --- | --- |
| Naziv programa | 1003 Financiranje rada političkih stranaka |
| Zakonska osnova | * Zakon o financiranju političkih aktivnosti, izborne promidžbe i referenduma * Odluka o raspoređivanju sredstava za financiranje političkih stranaka i nezavisnih vijećnika izabranih s liste grupe birača u 2025. godini |
| Opis programa | * Aktivnost A100001 Tekuće donacije političkim strankama |
| Ciljevi programa | * Financijska potpora političkim strankama i nezavisnim vijećnicima |
| Planirana sredstva za provedbu | * 2025. godina = 1.195,50 eura * Izmjene i dopune (I.) = 1.300,00 eura |
| Pokazatelj rezultata | * Pomaganje aktivnosti i programa rada političkih stranaka i nezavisnih vijećnika |

- Program **Reprezentacija** obuhvaća rashode za reprezentaciju – ugošćavanje i prigodno darivanje.

|  |  |
| --- | --- |
| Naziv programa | 1004 Reprezentacija |
| Zakonska osnova | / |
| Opis programa | * Aktivnost A100001 Reprezentacija |
| Ciljevi programa | * Ostvarivanje bolje poslovne suradnje i partnerskog odnosa |
| Planirana sredstva za provedbu | * 2025. godina = 9.000,00 eura * Izmjene i dopune (I.) = 10.000,00 eura |
| Pokazatelj rezultata | * Ugošćavanje i prigodno darivanje poslovnih partnera |

- Program **Proračunska zaliha proračuna** obuhvaća rashode za otklanjanje posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine.

|  |  |
| --- | --- |
| Naziv programa | 1005 Proračunska zaliha proračuna |
| Zakonska osnova | * Zakon o proračunu * Odluka o izvršavanju Proračuna Općine Pirovac za 2025. godinu |
| Opis programa | * Aktivnost A100001 Proračunska zaliha proračuna |
| Ciljevi programa | * Podmirenje nepredvidivih rashoda |
| Planirana sredstva za provedbu | * 2025. godina = 2.600,00 eura * Izmjene i dopune (I.) = 2.600,00 eura |
| Pokazatelj rezultata | * Učinkovito otklanjanje posljedica elementarnih nepogoda, nepredvidivih nesreća i izvanrednih događaja |

- Program **Redovna djelatnost Jedinstvenog upravnog odjela** obuhvaća rashode za zaposlene, rashode za materijal i energiju, rashode za usluge, financijske rashode, uredsku opremu, računalne programe, opremu za videonadzor i ostalu opremu. Ovim programom se osiguravaju materijalni uvjeti za rad, aktivnosti kojima se osiguravaju sredstva za redovno financiranje prava zaposlenika iz radnog odnosa, aktivnosti za podmirenje materijalnih rashoda i rashoda za usluge, te nabavu opreme i programa za stvaranje kvalitetnijih uvjeta za rad.

|  |  |
| --- | --- |
| Naziv programa | 2000 Redovna djelatnost Jedinstvenog upravnog odjela |
| Zakonska osnova | * Zakon o lokalnoj i područnoj (regionalnoj) samoupravi * Zakon o plaćama u lokalnoj i područnoj (regionalnoj) samoupravi * Zakon o proračunu * Odluka o ustrojstvu Jedinstvenog upravnog odjela Općine Pirovac * Pravilnik o unutarnjem redu Jedinstvenog upravnog odjela Općine Pirovac * Odluka o plaći i drugim pravima općinskog načelnika i zamjenika općinskog načelnika * Odluka o koeficijentima za obračun plaće službenika i namještenika * Odluka o osnovici za obračun plaće službenika |
| Opis programa | * Aktivnost A200001 Rashodi za zaposlene * Aktivnost A200007 Rashodi za materijal i energiju * Aktivnost A200008 Rashodi za usluge * Aktivnost A200009 Otplata zajmova * Kapitalni projekt K200002 Nabava uredske opreme * Kapitalni projekt K200003 Nabava službenog vozila * Kapitalni projekt K200004 Računalni program * Kapitalni projekt K200008 Nabava računala i računalne opreme * Tekući projekt T200002 Provođenje izobrazno-informativnih aktivnosti o gospodarenju otpadom * Tekući projekt T200003 Nabava senzora |
| Ciljevi programa | * Osiguravanje materijalnih uvjeta za rad općinske uprave radi zadovoljavanja potreba građana u okviru zakonom utvrđenih zadaća koje obavlja jedinica lokalne samouprave * Pravovremeno izvršavanje aktivnosti iz nadležnosti općinske uprave * Poboljšanje kvalitete i brzine radnih procesa i postupaka rada kroz nabavku modernije opreme i stvaranje kvalitetnijih uvjeta rada djelatnika |
| Planirana sredstva za provedbu | * 2025. godina = 810.455,00 eura * Izmjene i dopune (I.) = 917.820,00 eura |
| Pokazatelj rezultata | * Pravovremeno i učinkovito obavljanje poslova iz nadležnosti Jedinstvenog upravnog odjela |

- Program **Osnovnoškolsko obrazovanje** odnosi se na nabavu radnih bilježnica i drugog radnog materijala za učenike te financiranje ostalih aktivnosti škole.

|  |  |
| --- | --- |
| Naziv programa | 2002 Osnovnoškolsko obrazovanje |
| Zakonska osnova | * Zakon o odgoju i obrazovanju u osnovnoj i srednjoj školi |
| Opis programa | * Aktivnost A200001 Financiranje programa u osnovnoj školi * Aktivnost A200002 Financiranje nabave udžbenika |
| Ciljevi programa | * Obrazovani i zaposleni ljudi - unapređenje programa osnovnoškolskog obrazovanja |
| Planirana sredstva za provedbu | * 2025. godina = 8.000,00 eura * Izmjene i dopune (I.) = 8.000,00 eura |
| Pokazatelj rezultata | * Osiguravanje kvalitetnijih uvjeta školovanja djece i mladih sufinanciranjem projekata i programa usmjerenih na odgoj i obrazovanje |

- Program **Zdravstvo** obuhvaća rashode/prijenose sredstava za rad turističke ambulante u sezoni 2025. godine te sufinanciranje rada tima dentalne zdravstvene zaštite na godišnjoj razini.

|  |  |
| --- | --- |
| Naziv programa | 2003 Zdravstvo |
| Zakonska osnova | * Zakon o zdravstvenoj zaštiti |
| Opis programa | * Aktivnost A200002 Sufinanciranje tima dentalne zdravstvene zaštite |
| Ciljevi programa | * Zdrav, aktivan i kvalitetan život – unaprjeđenje sustava zdravstvene zaštite |
| Planirana sredstva za provedbu | * 2025. godina = 12.000,00 eura * Izmjene i dopune (I.) = 12.000,00 eura |
| Pokazatelj rezultata | * Kvalitetna i dostupna zdravstvena zaštita i zdravstvena skrb |

- Program **Socijalna skrb** obuhvaća naknade građanima i kućanstvima na temelju osiguranja i druge naknade koje se odnose na rashode predviđene programom socijalnih potreba Općine Pirovac (naknade za troškove stanovanja, jednokratne novčane potpore za novosklopljeni brak i rođenje djeteta). Ovaj program obuhvaća i aktivnosti pružanja socijalnih usluga za potrebite osobe s područja Općine Pirovac u okviru projekta „Podrška potrebitima na području Općine Pirovac III“, a u sklopu poziva „Zaželi – prevencija institucionalizacije.“.

|  |  |
| --- | --- |
| Naziv programa | 2004 Socijalna skrb |
| Zakonska osnova | * Zakon o socijalnoj skrbi * Program socijalnih potreba Općine Pirovac za 2025. godinu |
| Opis programa | * Aktivnost A200001 Jednokratne novčane pomoći * Aktivnost A200002 Troškovi stanovanja * Tekući projekt T200001 Program zapošljavanja žena „Zaželi“ |
| Ciljevi programa | * Zdrav, aktivan i kvalitetan život - pomoći socijalno ugroženim i potrebitima žiteljima te stimulacijske demografske pomoći |
| Planirana sredstva za provedbu | * 2025. godina = 178.900,00 eura * Izmjene i dopune (I.) = 178.900,00 eura |
| Pokazatelj rezultata | * Osiguravanje boljih životnih uvjeta kroz isplaćene socijalne i stimulacijske potpore |

- Program **Humanitarna zaštita** odnosi se na zakonom propisano financiranje redovne djelatnosti i rada Hrvatskog Crvenog križa te rada i djelovanja Službe traženja.

|  |  |
| --- | --- |
| Naziv programa | 2005 Humanitarna zaštita |
| Zakonska osnova | * Zakon o Hrvatskom Crvenom križu |
| Opis programa | * Aktivnost A200001 Financiranje rada Hrvatskog Crvenog križa |
| Ciljevi programa | * Zdrav, aktivan i kvalitetan život - pomoći marginaliziranim i potrebitim pojedincima |
| Planirana sredstva za provedbu | * 2025. godina = 8.300,00 eura * Izmjene i dopune (I.) = 8.300,00 eura |
| Pokazatelj rezultata | * Financiranje redovne djelatnosti te rada i djelovanja Službe traženja |

- Program **Srednjoškolsko obrazovanje** podrazumijeva naknade građanima i kućanstvima na temelju osiguranja i druge naknade glede sufinanciranja prijevoza učenika srednjih škola.

|  |  |
| --- | --- |
| Naziv programa | 2006 Srednjoškolsko obrazovanje |
| Zakonska osnova | * Zakon o odgoju i obrazovanju u osnovnoj i srednjoj školi |
| Opis programa | * Aktivnost A200001 Sufinanciranje prijevoza učenika srednjih škola |
| Ciljevi programa | * Obrazovani i zaposleni ljudi – ravnopravan pristup obrazovanju |
| Planirana sredstva za provedbu | * 2025. godina = 15.000,00 eura * Izmjene i dopune (I.) = 10.000,00 eura |
| Pokazatelj rezultata | * Sufinanciranje prijevoza srednjoškolskih učenika |

- Program **Stipendiranje učenika i studenata** obuhvaća rashode za isplatu stipendija sukladno provedenom javnom natječaju za dodjelu stipendija.

|  |  |
| --- | --- |
| Naziv programa | 2007 Stipendiranje učenika i studenata |
| Zakonska osnova | * Pravilnik o dodjeli stipendija Općine Pirovac |
| Opis programa | * Aktivnost A200001 Financijska potpora učenicima i studentima |
| Ciljevi programa | * Obrazovani i zaposleni ljudi – poticaj za visokoškolsko obrazovanje |
| Planirana sredstva za provedbu | * 2025. godina = 13.000,00 eura * Izmjene i dopune (I.) = 13.000,00 eura |
| Pokazatelj rezultata | * Isplata stipendija uspješnim studentima |

- Program **Razvoj sporta i rekreacije i promicanje kulture** se odnosi na dodjelu sredstava kulturnim i sportskim udrugama sukladno javnom pozivu za predlaganje programa javnih potreba u područjima sporta, kulture i društvenih djelatnosti udruga građana Općine Pirovac.

|  |  |
| --- | --- |
| Naziv programa | 2008 Razvoj sporta i rekreacije i promicanje kulture |
| Zakonska osnova | * Zakon o sportu * Zakon o kulturnim vijećima i financiranju javnih potreba u kulturi * Zakon o lovstvu * Zakon o udrugama |
| Opis programa | * Aktivnost A200001 Financiranje rada udruga u kulturi * Aktivnost A200002 Financiranje rada sportskih udruga |
| Ciljevi programa | * Zdrav, aktivan i kvalitetan život – sufinanciranje rada i djelovanja kulturnih i sportskih udruga |
| Planirana sredstva za provedbu | * 2025. godina = 54.800,00 eura * Izmjene i dopune (I.) = 53.800,00 eura |
| Pokazatelj rezultata | * Isplata potpora za unapređenje sporta i kulturnog stvaralaštva na lokalnoj razini |

- Program **Javne potrebe ostalih udruga građana, pravnih i fizičkih osoba** se odnosi na dodjelu sredstava ostalim udrugama sukladno javnom pozivu za predlaganje programa javnih potreba u područjima sporta, kulture i društvenih djelatnosti udruga građana Općine Pirovac. Isto se odnosi i na naknade za članstvo u LAG-u „More 249“ i LAGUR-u „Galeb“.

|  |  |
| --- | --- |
| Naziv programa | 2009 Javne potrebe ostalih udruga građana, pravnih i fizičkih osoba |
| Zakonska osnova | * Zakon o lokalnoj i područnoj (regionalnoj) samoupravi * Zakon o udrugama |
| Opis programa | * Aktivnost A200002 Financiranje rada udruge dobrovoljnih darivatelja krvi * Aktivnost A200003 Financiranje rada udruge maslinara i uljara * Aktivnost A200005 Financiranje rada vjerske zajednice * Aktivnost A200006 Financiranje rada LAG-a i LAGUR-a * Aktivnost A200007 Ostale tekuće donacije * Aktivnost A200011 Financiranje rada UHBDDR * Kapitalni prijekt K200002 Kapitalna donacija Župi Gospe od Karmela |
| Ciljevi programa | * Zdrav, aktivan i kvalitetan život – sufinanciranje rada i djelovanja ostalih udruga građana, mjesne samouprave i lokalnih akcijskih grupa |
| Planirana sredstva za provedbu | * 2025. godina = 30.000,00 eura * Izmjene i dopune (I.) = 25.000,00 eura |
| Pokazatelj rezultata | * Isplata potpora za poticanje razvoja civilnoga društva u okviru društvenih programa i aktivnosti |

- Program **Organizacija i provođenje zaštite i spašavanja** obuhvaća rashode za financiranje rada i djelovanja DVD-a Pirovac, Stožera civilne zaštite Općine Pirovac te HGSS-a Stanice Šibenik.

|  |  |
| --- | --- |
| Naziv programa | 2010 Organizacija i provođenje zaštite i spašavanja |
| Zakonska osnova | * Zakon o vatrogastvu * Zakon o zaštiti od požara * Zakon o sustavu civilne zaštite * Zakon o Hrvatskoj gorskoj službi spašavanja |
| Opis programa | * Aktivnost A200001 Financiranje rada dobrovoljnog vatrogasnog društva * Aktivnost A200003 Financiranje sustava civilne zaštite * Aktivnost A200004 Financiranje zaštite i spašavanja – HGSS Stanica Šibenik |
| Ciljevi programa | * Sigurnost za stabilan razvoj – unaprjeđenje sustava zaštite i spašavanja |
| Planirana sredstva za provedbu | * 2025. godina = 81.960,00 eura * Izmjene i dopune (I.) = 81.960,00 eura |
| Pokazatelj rezultata | * Isplata sredstava za rad i djelovanje operativnih snaga sustava zaštite i spašavanja |

- Program **Održavanje komunalne i društvene infrastrukture** odnosi se na rashode materijala i usluga koji su neophodni za funkcioniranje i obavljanje redovne djelatnosti iz djelokruga općinske uprave – održavanje postojeće komunalne i društvene infrastrukture. Isto podrazumijeva održavanje javnih površina, potrošnju električne energije za javnu rasvjetu i održavanje objekata i uređaja iste, održavanje nerazvrstanih cesta, održavanje groblja i slično.

|  |  |
| --- | --- |
| Naziv programa | 2011 Održavanje komunalne i društvene infrastrukture |
| Zakonska osnova | * Zakon o komunalnom gospodarstvu * Zakon o zaštiti pučanstva od zaraznih bolesti * Zakon o pomorskom dobru i morskim lukama * Zakon o cestama |
| Opis programa | * Tekući projekt T200001 Održavanja javnih površina * Tekući projekt T200002 Održavanje javne rasvjete * Tekući projekt T200003 Održavanje cestovne infrastrukture * Tekući projekt T200004 Održavanje čistoće javnih površina * Tekući projekt T200005 Održavanje javnih plaža * Tekući projekt T200006 Održavanje općinskih objekata – groblje * Tekući projekt T200007 Deratizacija i dezinsekcija javnih površina * Tekući projekt T200009 Horizontalna i vertikalna signalizacija * Tekući projekt T200013 Sanacija nogostupa u ulici Kralja Krešimira IV * Tekući projekt T200014 Održavanje i čišćenje poljskih puteva * Tekući projekt T200016 Održavanje sustava oborinskih voda * Tekući projekt T200018 Održavanje zelenih površina – potrošnja vode * Tekući projekt T200027 Čišćenje terena na dijelu platoa zone Torine |
| Ciljevi programa | * Samodostatnost u hrani i razvoj biogospodarstva – unapređenje postojeće komunalne i društvene infrastrukture |
| Planirana sredstva za provedbu | * 2025. godina = 925.100,00 eura * Izmjene i dopune (I.) = 713.800,00 eura |
| Pokazatelj rezultata | * Unaprjeđenje kvalitete života u ruralnim i obalnim područjima provedbom postupaka unapređenja komunalne i društvene infrastrukture |

- Program **Gradnja komunalne i društvene infrastrukture** obuhvaća ulaganja u gradnju komunalne i društvene infrastrukture, izradu prostorno planskih dokumenata i projektno tehničke dokumentacije te otkup zemljišta za izgradnju vatrogasnog doma, a sve u svrhu povećanja kvalitete življenja i stanovanja.

|  |  |
| --- | --- |
| Naziv programa | 2012 Gradnja komunalne i društvene infrastrukture |
| Zakonska osnova | * Zakon o komunalnom gospodarstvu * Zakon o gradnji * Zakon o prostornom uređenju * Zakon o cestama |
| Opis programa | * Aktivnost A200001 Stručni i građevinski nadzor * Kapitalni projekt K200001 Gradnja javne rasvjete * Kapitalni projekt K200003 Prostorno uređenje i unapređenje stanovanja * Kapitalni projekt K200004 Gradnja grobne aleje na groblju Sv. Ante * Kapitalni projekt K200005 Uređenje novih asfaltnih površina * Kapitalni projekt K200011 Nabava komunalne opreme * Kapitalni projekt K200012 Otkup zemljišta * Kapitalni projekt K200017 Uređenje Zagrebačke ulice * Kapitalni projekt K200018 Uređenje obalnog pojasa i šetnice u Starinama * Kapitalni projekt K200024 Dodatno ulaganje na građ. objektima – groblje sv. Ante * Kapitalni projekt K200042 Razvoj pametnih i održivih rješenja i usluga * Kapitalni projekt K200043 Prostorni planovi nove generacije – eplanovi * Kapitalni projekt K200048 Uređenje obalnog pojasa Stara riva |
| Ciljevi programa | * Samodostatnost u hrani i razvoj biogospodarstva – gradnja komunalne i društvene infrastrukture |
| Planirana sredstva za provedbu | * 2025. godina = 2.484.560,00 eura * Izmjene i dopune (I.) = 1.677.260,00 eura |
| Pokazatelj rezultata | * Unaprjeđenje kvalitete života u ruralnim i obalnim područjima provedbom postupaka gradnje komunalne i društvene infrastrukture te nabave komunalne opreme |

- Program **Kapitalne pomoći** se odnosi na kapitalne pomoći društvu Hrvatske ceste d.o.o. za izgradnju privoza nerazvrstane ceste (projekt izgradnje rotora) te Lučkoj upravi Šibensko-kninske županije za izradu projektno tehničke dokumentacije uređenja Luke Pirovac. Kapitalna pomoć Šibensko-kninskoj županiji se odnosi na sufinanciranje izrade glavnog projekta školske sportske dvorane.

|  |  |
| --- | --- |
| Naziv programa | 2013 Kapitalne pomoći |
| Zakonska osnova | * Zakon o komunalnom gospodarstvu * Zakon o pomorskom dobru i morskim lukama * Zakon o cestama |
| Opis programa | * Kapitalni projekt K200003 Kapitalna pomoć Lučka uprava Šibensko-   kninske županije   * Kapitalni projekt K200004 Kapitalna pomoć ŠKŽ |
| Ciljevi programa | * Samodostatnost u hrani i razvoj biogospodarstva – gradnja komunalne i društvene infrastrukture |
| Planirana sredstva za provedbu | * 2025. godina = 465.000,00 € * Izmjene i dopune (I) = 510.000,00 € |
| Pokazatelj rezultata | * Unaprjeđenje kvalitete života u ruralnim i obalnim područjima sufinanciranjem gradnje komunalne i društvene infrastrukture |

* Program **Gradnja poslovnog objekta** se odnosi na gradnju knjižnice i čitaonice i vatrogasnog doma**.**

|  |  |
| --- | --- |
| Naziv programa | 2015 Gradnja poslovnog objekta |
| Zakonska osnova | * Zakon o gradnji * Zakon o prostornom uređenju * Zakon o komunalnom gospodarstvu |
| Opis programa | * Kapitalni projekt K20004 Gradnja vatrogasnog doma * Kapitalni projekt K20005 Gradnja knjižnice i čitaonice |
| Ciljevi programa | * Gradnja komunalne i društvene infrastrukture |
| Planirana sredstva za provedbu | * 2025. godina = 3.050.000,00 eura * Izmjene i dopune (I.) = 3.050.000,00 eura |
| Pokazatelj rezultata | * Unaprjeđenje kvalitete života u ruralnim i obalnim područjima provedbom postupaka gradnje komunalne i društvene infrastrukture |

**Glava 00202 Dječji vrtić**

- Program **Djelatnost Dječjeg vrtića Mendula** obuhvaća rashode proračunskog korisnika Dječjeg vrtića Mendula, Pirovac, za obavljanje redovne djelatnosti ranog predškolskog odgoja i obrazovanja – dječji vrtić i jaslice.

|  |  |
| --- | --- |
| Naziv programa | 2015 Djelatnost Dječjeg vrtića Mendula |
| Zakonska osnova | * Zakon o predškolskom odgoju i obrazovanju * Zakon o lokalnoj i područnoj (regionalnoj) samoupravi |
| Opis programa | * Aktivnost A300001 Financiranje ustanove Dječjeg vrtića Mendula |
| Ciljevi programa | * Obrazovani i zaposleni ljudi – pristupačnost ranog i predškolskog odgoja i obrazovanja |
| Planirana sredstva za provedbu | * 2025. godina = 418.000,00 € * Izmjene i dopune (I) = 418.350,00 € |
| Pokazatelj rezultata | * Osiguravanje kvalitetnog odgoja i obrazovanja od najranije dobi u sve zahtjevnijem životnom okruženju |